CELEX: C2004/273/23
Language: et
Date: 2004-11-06 00:00:00
Title: Kohtuasi C-356/04: Eelotsusetaotlus, mille esitas Rechtbank van Koophandel te Brussel 29. juulil 2004 kohtuasjas Lidl Belgium GmbH & Co KG v. NV Etablissementen Franz Colruyt

6.11.2004   
            
            
               ET
            
            
               Euroopa Liidu Teataja
            
            
               C 273/12
            
         Eelotsusetaotlus, mille esitas Rechtbank van Koophandel te Brussel 29. juulil 2004 kohtuasjas Lidl Belgium GmbH & Co KG v. NV Etablissementen Franz Colruyt
   (Kohtuasi C-356/04)
   (2004/C 273/23)
   Euroopa Ühenduste Kohus on saanud Rechtbank van Koophandel te Brussel 29. juuli 2004. aasta otsusega otsustatud eelotsusetaotluse kohtuasjas Lidl Belgium GmbH & Co KG v. NV Etablissementen Franz Colruyt, mis saabus kohtukantseleisse 18. augustil 2004.
   Rechtbank van Koophandel te Brussel küsib Euroopa Kohtult eelotsust järgmistes küsimustes:
   
               1.
            
            
               Kas direktiivi 84/450/EMÜ (1) artikli 3a lõike 1 punkti a mis kehtestati Euroopa Parlamendi ja nõukogu 6. oktoobri 1997. aasta direktiiviga 97/55/EÜ, (2) millega muudetakse direktiivi 84/450/EMÜ eksitava reklaami kohta, arvates selle hulka võrdleva reklaami) tuleb tõlgendada nii, et reklaami avalikustajate üldise hinnataseme võrdlemine konkurentide omaga, milles tehakse näidistoodete hindade võrdlemise alusel laiendatud järeldus teiste toodete kohta, on lubamatu, kuna tekitab mulje, et reklaami avalikustaja hinnatase on kogu tooteskaala ulatuses madalam, samas kui võrreldi ainult teatud kindlaid tooteid, välja arvatud juhul, kui reklaamkuulutus võimaldab kindlaks teha, kui palju ja milliseid reklaami avalikustaja ning konkurendi tooteid võrreldi, ning võimaldab kindlaks teha, kus üks või teine võrdlemisega hõlmatud konkurent võrdlusskaalal paikneb ning milline on tema hinnatase võrreldes reklaami avalikustaja ning teiste võrdlemisel kasutatud konkurentide hinnatasemega?
            
         
               2.
            
            
               Kas direktiivi 84/450/EMÜ artikli 3a lõike 1 punkti b (mis kehtestati Euroopa Parlamendi ja nõukogu 6. oktoobri 1997. aasta direktiiviga 97/55/EÜ, millega muudetakse direktiivi 84/450/EMÜ eksitava reklaami kohta, arvates selle hulka võrdleva reklaami) tuleb tõlgendada nii, et võrdlev reklaam on lubatud ainult juhul, kui see puudutab üksikuid kaupu või teenuseid, mis rahuldavad samu vajadusi või on mõeldud samaks otstarbeks, välja arvatud valitud tootegrupid, isegi kui need grupid tervikuna ning mitte ilmtingimata iga alljaotus eraldi, rahuldavad samu vajadusi või on mõeldud samaks otstarbeks?
            
         
               3.
            
            
               Kas direktiivi 84/450/EMÜ artikli 3a lõike 1 punkti c (mis kehtestati Euroopa Parlamendi ja nõukogu 6. oktoobri 1997. aasta direktiiviga 97/55/EÜ, millega muudetakse direktiivi 84/450/EMÜ eksitava reklaami kohta, arvates selle hulka võrdleva reklaami) tuleb tõlgendada nii, et võrdlev reklaam, kus võrreldakse konkurentide toodete hindu või üldist hinnataset, on objektiivne üksnes siis, kui selles on loetletud nii reklaami avalikustaja kui võrdluses kasutatavate konkurentide tooted ja hinnad, mida võrreldakse, ning võimaldab kindlaks teha reklaami avalikustaja ja tema konkurentide hinnad, tuleb kõik võrdlemisel kasutatud kaubad iga tootja puhul eraldi selgesõnaliselt ära märkida?
            
         
               4.
            
            
               Kas direktiivi 84/450/EMÜ artikli 3a lõike 1 punkti c (mis kehtestati Euroopa Parlamendi ja nõukogu 6. oktoobri 1997. aasta direktiiviga 97/55/EÜ, millega muudetakse direktiivi 84/450/EMÜ eksitava reklaami kohta, arvates selle hulka võrdleva reklaami) tuleb tõlgendada nii, et võrdlevas reklaamis kasutatud omadus vastab selles artiklis toodud kontrollitavuse nõudele üksnes siis, kui seda omaduse vastavust saavad kontrollida need, kellele see reklaam on suunatud, või piisab sellest, kui seda omadust kontrollivad kolmandad isikud, kellele see reklaam suunatud ei ole?
            
         
               5.
            
            
               Kas direktiivi 84/450/EMÜ artikli 3a lõike 1 punkti c (mis kehtestati Euroopa Parlamendi ja nõukogu 6. oktoobri 1997. aasta direktiiviga 97/55/EÜ, millega muudetakse direktiivi 84/450/EMÜ eksitava reklaami kohta, arvates selle hulka võrdleva reklaami) tuleb tõlgendada nii, et konkurentide toodete hind ja üldine hinnatase on iseenesest kontrollitavad omadused?
            
         
      (1)  EÜT L 250, 19. september 1984, lk 17-20.
   
      (2)  EÜT L 290, 23. oktoober 1997, lk 18-23.